Storbritannias herrelandslag i fotball konkurrerte i OL for første gang siden 1960. Laget ble ledet av The Football Association, og de nasjonale forbundene i Skottland, Wales og Nord-Irland avviste å ta del. Til tross for innvendinger fra Skottland, Wales og Nord-Irland, ble spillere fra alle fire nasjoner vurdert for deltakelse, selv om Ryan Giggs, Craig Bellamy, Aaron Ramsey, og Joe Allen (alle walisiske) var de eneste ikke-engelske spillerne som ble valgt til troppen. Spillere som representerte England i EM i fotball 2012 ble ikke tatt ut, selv om en spiller (Jack Butland) fikk en spesiell dispensasjon for å delta i OL. Tidligere England-kaptein David Beckham, som var involvert i å fremme Londons søknad å være vert for lekene, hadde uttrykt interesse for å delta, men ble ikke tatt ut. Herrelaget ble ledet av Stuart Pearce og kvinnelaget av Hope Powell.